Cuneiform Tablet Kt o/k 61 (AKT 4 52)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma i-dí-sú-en₆-ma a-na ša ki-ma i-a-tí ù pá-pá qí-bi-ma a-na pá-pá qí-bi-ma 1 GÍN KÙ.BABBAR té-ri-ša-ni-ma a-dí-na-ku-um um-ma a-ta-ma 6 ma-na ša-áp-tám na-ri-ib-tám SIG₅-tám a-da-na-ku-um i-na pá-ni ḫa-ra-ni-a e-ri-iš-kà lá ta-ta-ad-nam a-ḫu-ú-a a-tù-nu ša-áp-tám da-mì-iq-tám li-dí-na-ku-nu-tí-ma iš-tí ša-áp-tim ša ir-bi-{d}IM i-da-na-ku-nu-tí-ni du-ur-kà-ší-ma ú {d}UTU-tap-pá-i ar-ḫi-iš ṭur₄-da-ni-ma a-na-kam nu-a-um lu-ša-bi-i a-ḫu-ú-a a-tù-nu lá ta-ša-lá-ṭá a-sú-ri a-na-kam nu-a-um li-bi₄-i e ú-ša-am-ri-iṣ a-pu-tum iḫ-da